**Program vaspitnog rada sa osobama sa teškom IO**

1.Vaspitanje i razvijanje socijalnih sposobnosti (II dela)

2.Razvijanje navika

3.Vaspitanje fizičkih sposobnosti

4.Razvijanje sposobnosti za prostorno predstavljanje predmeta

5.Razvijanje muzičkih sposobnosti

6.Radno vaspitanje

**1.Vaspitanje i razvijanje socijalnih sposobnosti**

**a) komunikativne funkcije**

Vežbe za razvoj govora predstavljaju **kontinuiran** proces u okviru terapeutskog rada

vaspitnog kadra čija se realizacija obavlja uz pridržavanje smernica koje daje **logoped**.

**I faza**

* Predstavljanje (ime, prezime).
* Imenovanje predmeta.
* Navođenje karakteristika predmeta.
* Davanje odgovora na jednostavna pitanja (vezana za predmete).

**II faza**

* Povezivanje pojmova uz podsticanje, dopunjavanje i korigovanje.

**III faza**

* Primena stečenog znanja i navika.
* Komunikacija u okviru svakodnevnih aktivnosti.
* Saopštavanje potreba.
* Komunikacija među vaspitanicima i komunikacija sa osobljem.

**b)odnos prema okolini i društvenoj imovini**

**I faza**

* Razlikovanje sopstvenih od tuđih predmeta.
* Vežbe za funkcionalnu upotrebu predmeta.
* Raspoznavanje sopstvene odeće i obuće.

**II faza**

* Razlikovanje ljudi po polu i srodstvu.
* Pojam pozajmljivanja, razmene predmeta i poklanjanja.
* Upoznavanje sa užom i širom okolinom (dvorište, bašta, voćnjak, radionice, saobraćajnice).

**III faza**

* Što samostalnije obavljanje svih potreba od ustajanja do polaska na zanimanje.
* Raspremanje kreveta, serviranje doručka, korišćenje pribora za jelo...

**Razvijanje navika**

**I faza**

* Samostalno oblačenje, svlačenje odeće.
* Usvajanje elementarnih higijenskih navika.
* Razvijanje elementarnih navika za samoposluživanje u ishrani.
* Elementarne navike pri čuvanju od povreda i opasnosti.

**II faza**

* Zakopčavanje i otkopčavanje. Održavanje odeće i obuće čistom.
* Postizanje spretnosti u češljanju, čišćenju tela, brisanju i samostalnom pranju zuba. Briga o celokupnom spoljnom izgledu.
* Pravilna upotreba pribora za jelo. Nošenje punih tanjira, čaša i sipanje iz bokala.
* Upoznavanje sa opasnostima u saobraćaju.
* Pravilna upotreba prekidača, utikača i drugih potencijalno opasnih predmeta.

**III faza**

* Oblačenje u skladu sa vremenskim prilikama.
* Svakodnevna praktična primena prethodno stečenih higijenskih navika.
* Periodična generalna čišćenja spavaona, toaleta i trpezarije.
* Adekvatna upotreba el. uređaja.
* Zaštita zdravlja putem adekvatnog odevanja.
* Zaštita trovanja hranom i pićem.

**Vaspitanje fizičkih sposobnosti**

**I faza**

* Hodanje u datom pravcu između dve linije.
* Postrojavanje u koloni po jedan ili po dva.
* Skakanje preskakanje linije i više uzastopnih skokova.
* Bacanje, kotrljanje i hvatanje predmeta.
* Vučenje i guranje predmeta.
* Provlačenje i puzanje.
* Dizanje i prenošenje predmeta.
* Druge fiskulturne vežbe (istezanje, vežbe za različite grupe mišića).

**II Faza**

* Koordinirano hodanje, kao i brzo, sporo trčanje.
* Trčanje u koloni. Hodanje između predmeta bez dodirivanja.
* Postrojavanje na dati znak, u krug, polukrug i kretanje u koloni.
* Skakanje sa obe noge sa određene linije, skakanje u visinu i preskakanje konopca.
* Bacanje, kotrljanje i hvatanje predmeta.
* Bacanje sa obe ruke.
* Bacanje lopte između stativa. Kotrljanje lopte između dve linije i kuglanje.
* Hvatanje lopte.
* Vučenje i guranje predmeta – praznih kolica po dasci i guranje predmeta prelaskom preko malih prepreka.
* Provlačenje, puzanje i penjanje (provlačenje kroz obruč i druge rekvizite, puzanje u određenom pravcu, penjanje uz stepenice).
* Dizanje i prenošenje predmeta (tanjira sa vodom, pune čaše na poslužavniku).

**III faza**

* Hodanje uz usklađivanje pokreta nogu i ruku.
* Hodanje po terenu sa preprekama. Hodanje gredom.
* Trčanje sa prenošenjem štafete.
* Skakanje (u dalj, troskok, skokovi napred, nazad, u desno i u levo).
* Bacanje, kotrljanje i hvatanje predmeta (elementi sportske igre košarke, rukometa, fudbala).
* Vučenje i guranje (natezanje konopca, guranje kolica po liniji).
* Provlačenje, puzanje i penjanje (provlačenje kroz tunel uz nošenje predmeta, takmičenje u puzanju do određenog cilja, penjanje neravnim terenom).
* Dizanje i prenošenje predmeta (penjanje stepenicama uz nošenje tanjira sa vodom).

**Razvijanje sposobnosti za prostorno predstavljanje predmeta**

Programom je predviđeno da se vaspitanici postupno putem raznovrsnih aktivnosti upoznaju sa materijalom za oblikovanje, crtanje, farbanje.

**I faza**

* Crtanje i slikanje
* Slobodno likovno izražavanje: škrabanje olovkom, kredom, bojama…
* Bojenje i raspoznavanje boja.
* Sečenje hartije
* Modelovanje glinom i/ili peskom.
* Upotreba kolaž tehnike.
* Otiskivanje obojenih površina (šaka, krompir, lišće).
* Konstruisanje didaktičkim materijalima.

**II faza**

* Crtanje kruga, krsta i kvadrata. Bojenje nacrtanih predmeta.
* Crtanje po isečenim slikama. Modelovanje jednostavnih predmeta.
* Predstavljanje predmeta kolaž tehnikom.
* Upotreba kombinovanih otisaka – šara.
* Izrada modela životinja od prirodnih materijala.

**III faza**

* Crtanje tankih i debelih linija.
* Crtanje pomoću šema, šablona i lenjira.
* Modelovanje uz poštovanje odnosa veličine elemenata modela.
* Kolaž tehnika
* Formiranje crteža sa više predmeta korišćenjem različito otisnutih boja.
* Konstruisanje modela različitim prirodnim i veštačkim materijalima.

**Razvijanje muzičke sposobnosti**

Prepoznavanje zvukova predmeta, glasova ptica, životinja, promena glasa kod ljudi i upoznavanje sa zvukovima sveta koji okružuje vaspitanike.

**I faza**

* Razlikovanje i imitiranje tonova, šumova, glasova i zvukova.
* Prepoznavanje muzičkih instrumenata po zvuku.
* Pevanje, slušanje muzike.
* Upotreba udaraljki.

**II faza**

* Pevanje naučenih pesama.
* Usklađivanje pevanja i ritma kretanja.
* Sviranje tonova korišćenjem jednostavnih muzičkih instrumenata.

**III faza**

* Razlikovanje muških, ženskih i dečjih glasova.
* Prepoznavanje naučenih pesama. Pevanje – grupno, u duetu i individualno.
* Sviranje na dečjim instrumentima i pevanje u kolu.

**Radno vaspitanje**

Radnim vaspitanjem se podstiče razvoj psihičkih sposobnosti i funkcija. Podstiče se razvoj pažnje, pamćenja, sposobnosti uočavanja elemenata koji čine celinu, upoređivanja sličnosti i razlika i jača se motivacija i istrajnost.

**I faza**

* Upoznavanje sa jednostavnim zadacima koji se obavljaju svakodnevno u okviru samoposluživanja i drugih zajedničkih potreba.
* Upoznavanje sa različitim materijalima i njihovim osobenostima.

**II faza**

* Upoznavanje sa različitim radnim operacijama, procesima, manuelnim aktivnostima.

**III faza**

* Osposobljavanje za praktičan rad tj. određen posao u okviru različitih delatnosti.
* Radno vaspitanje
* Radni trening u samoposluživanju.
* Rad u kuhinji, trpezariji i drugim pomoćnim prostorijama.
* Pranje.
* Rad na uređivanju dvorišta.
* Rad sa drvetom, gvožđem, hartijom, gipsom.

Delatnosti u kojima se angažuju vaspitanici:

* poljoprivreda
* živinarstvo
* svinjogojstvo
* stočarstvo i
* radionice: tkačke, za pletenje, šivenje, kartonažu, pakovanje...

**Program vaspitnog rada sa osobama sa dubokom IO**

Stručnim tretmanom i upornim kontinuiranim radom sa osobama sa dubokom intelektualnom ometenošću nastojimo da ostvarimo sledeće ciljeve:

1. Preveniranje pogoršanja postojećeg stanja.
2. Ostvarivanje višeg nivoa samostalnosti pri zadovoljavanju sopstvenih potreba.
3. Eliminisanje i menjanje negativnih (štetnih) navika.
4. Unapređenje psihomotornog razvoja.

Zadaci tretmana duboko intelektualno ometenih osoba ostvaruju se kroz organizovani rad po pojedinim područjima:

* Trening samopomoći
* Razvoj motorike
* Unapređivanje sposobnosti govora i razumevanje naloga
* Radni trening
* Socijalizacija
* **Trening samopomoći**

- Toaletni trening (upotreba WC-a)

- Osposobljavanje za uzimanje hrane

- Svlačenje i oblačenje odeće i obuće

- Održavanje lične higijene (pranje ruku, lica, zuba, kupanje)

* **Razvoj motorike**

- Fizioterapeutske vežbe, hidroterapija, suve i podvodne masaže

* Vežbe kojim se podstiče samostalno hodanje
* Aktiviranje zglobova da bi se sprečile kontrakture
* Vežbe disanja
* **Unapređivanje sposobnosti govora i razumevanje naloga**

- Unapređivanje postojećeg nivoa govorne komunikacije

- Podsticanje govornog razvoja kod dece kod koje je govor u potpunosti nerazvijen

- Uspostavljanje kontakta očima

- Artikulacija pojedinih glasova (imitacija glasova, gukanje)

- Auditivni trening

- Imenovanje predmeta

* Razumevanje jednostavnih naloga
* Razvoj komunikacije putem pojedinačnih reči koje zamenjuju rečenicu (npr. voda)
* **Radni trening**
* Spremanje kreveta
* Upotreba korpe za otpadke
* Održavanje higijene prostorije (upotrebe metle i lopatice za otpatke -đubrovnika)
* **Socijalizacija**
* Adaptacija grupi i ustanovi
* Odnos prema drugim korisnicima i osoblju
* Izvršavanje naloga i shvatanje elementarnih zabrana i ograničenja
* Poznavanje rasporeda prostorija u domu
* Zauzimanje odgovarajućeg mesta u trpezariji, dnevnom boravku